Rikunarita-ORG/Wikinium huggingface dataset:
# ಸಸ್ಯ

| ಸಸ್ಯಗಳು(ಪ್ಲಾಂಟೆ - Plantae) Temporal range: Middle-Late Ordovician - Recent |
| --- |
|  |
| Fern frond |
| Scientific classification |
| ಕ್ಷೇತ್ರ: | Eukaryota |
| (ಶ್ರೇಣಿಯಿಲ್ಲದ್ದು): | Archaeplastida |
| ಸಾಮ್ರಾಜ್ಯ: | **ಸಸ್ಯ** (ಪ್ಲಾಂಟೆ - Plantae) ಅರ್ನ್ಸ್ಟ್ ಹೆಕಲ್, ೧೮೬೬ |
| Divisions |
| * **ಹಸಿರು ಆಲ್ಗೆ**
	+ Chlorophyta
	+ Charophyta
* **ನೆಲದ ಸಸ್ಯಗಳು (embryophytes)**
	+ **Non-vascular plants (bryophytes)**
		- Marchantiophyta - liverworts
		- Anthocerotophyta - hornworts
		- Bryophyta - mosses
	+ **Vascular plants (tracheophytes)**
		- †Rhyniophyta - rhyniophytes
		- †Zosterophyllophyta - zosterophylls
		- Lycopodiophyta - clubmosses
		- †Trimerophytophyta - trimerophytes
		- Pteridophyta - ferns and horsetails
		- Seed plants (spermatophytes) †Pteridospermatophyta - seed ferns
			* Pinophyta - conifers
			* Cycadophyta - cycads
			* Ginkgophyta - ginkgo
			* Gnetophyta - gnetae
			* Magnoliophyta - ಹೂ ಬಿಡುವ ಸಸ್ಯಗಳು
 |

**ಸಸ್ಯಗಳು** ಜೀವಿಗಳಲ್ಲಿ ಒಂದು ಪ್ರಮುಖ ವಿಂಗಡಣೆ. ಸುಮಾರು ೩೫೦,೦೦೦ ಸಸ್ಯ ಪ್ರಬೇಧಗಳು (species) ಇವೆಯೆಂದು ಅಂದಾಜು ಮಾಡಲಾಗಿದೆ.

ಸಸ್ಯಗಳು ಪ್ರಾಣಿಗಳಂತೆ ಜಂಗಮಗಳಲ್ಲ,ಅಂದರೆ ತಮ್ಮ ಸ್ಥಳವನ್ನು ಬಿಟ್ಟು ಓಡಾಡುವುದಿಲ್ಲ.ಎಲ್ಲಾದರೊಂದು ಕಡೆ ಅಂಟಿಕೊಂಡಿರುತ್ತವೆ.ಹೀಗಾಗಿ ಇವುಗಳನ್ನು ಸ್ಥಾವರಗಳೆಂದು ಕರೆಯಬಹುದು.ಗಿಡಮರಗಳೆಲ್ಲ ಈ ವರ್ಗಕ್ಕೆ ಸೇರುತ್ತವೆ.ಸ್ಥಾವರ - ಜಂಗಮಗಳ ವರ್ಗೀಕರಣಕ್ಕೆ ಅಪವಾದಗಳೂ ಇಲ್ಲದಿಲ್ಲ. ಸಾಗರದಲ್ಲಿರುವ ಏಕಕಣಸಸ್ಯ(Diatom)ಗಳು ಸಸ್ಯಗಳಾದರೂ ನೀರಲ್ಲಿ ಬೇಕಾದಂತೆ ಚಲಿಸುತ್ತವೆ.ಹವಳದ ಜೀವಿ(Coral)ಸೂಕ್ಷ್ಮ ಪ್ರಾಣಿಯಾದರೂ ಒಂದು ಕಡೆ ಅಂಟಿಕೊಂಡಿದ್ದು ಸ್ಥಾವರದಂತೆ ಇರುತ್ತದೆ.

## Album

* Borassus flabellifer
* The fruits of Palmyra Palm tree, Borassus flabellifer (locally called Thaati Munjelu) sold in a market at Guntur, India.
* Turmeric rhizome
* Sweet potato, *Ipomoea batatas*, Maui Nui Botanical Garden
* *Pandanus amaryllifolius*
* California Papaya
* *Carica papaya*, cultivar 'Sunset'
* *Cymbopogon citratus*, lemon grass, oil grass
* *Pachyrhizus erosus* bulb-root. Situgede, Bogor, West Java, Indonesia.
* Fuji (apple)
* Sprouting shoots of *Sauropus androgynus*
* *Cocos nucifera*
# ಅಮರಿಲ್ಲಿಸ್

ಅಮರಿಲ್ಲಿಸ್‍ನ ಹೂವು
**ಅಮರಿಲ್ಲಿಸ್** ಹೂಬಿಡುವ ಸುಪ್ರಸಿದ್ಧ ಲಶುನಸಸ್ಯ. ಅಮರಿಲ್ಲಿಡೇಸೀ ಕುಟುಂಬಕ್ಕೆ ಸೇರಿದೆ. ಇದರ ಹೂ ತುತ್ತೂರಿಯಾಕಾರದಲ್ಲಿದ್ದು, ನೋಡಲು ಚೆನ್ನ. ಗಾತ್ರ ಬಣ್ಣಗಳಲ್ಲಿ ವೈವಿಧ್ಯವಿದೆ. ಮನೆಯಲ್ಲಿ, ಕಳಸದಲ್ಲಿಟ್ಟ ಹೂ ವಾರವಾದರೂ ಬಾಡದು. ಈ ಸಸ್ಯಗಳನ್ನು ಉದ್ಯಾನವನದ ಅಂಚು ಮತ್ತು ಕುಂಡಸಸ್ಯಗಳಾಗಿ ಬೆಳೆಸುತ್ತಾರೆ.

## ಪ್ರಭೇದ, ಗಿಡದ ಲಕ್ಷಣ

ಇದರಲ್ಲಿ ಸುಮಾರು ೭೦ಕ್ಕೂ ಹೆಚ್ಚು ಪ್ರಭೇದಗಳಿವೆ. ಇವು ಎಲ್ಲವೂ ಏಕವಾರ್ಷಿಕ ಸಸ್ಯಗಳು. ನೀಳಾಕಾರದ ಕೊಳವೆ ಎಲೆಗಳ ನಡುವೆ ತುದಿಯಲ್ಲಿ ಅಂಬೆಲ್ ಮಾದರಿಯ ಹೂಗೊಂಚಲಿದೆ. ಸಾಮಾನ್ಯವಾಗಿ ಒಂದೊಂದು ಹೂಗೊಂಚಲಲ್ಲೂ ೩ ರಿಂದ ೪ ಹೂಗಳು ಅರಳುತ್ತವೆ. ಸಂಖ್ಯೆ ೨ ತಿಂದ ೪. ಕೆಲವು ಪ್ರಭೇದಗಳಲ್ಲಿ ಒಂದು ಅಥವಾ ಎರಡು ಹೂಗಳಿರುವುದುಂಟು. ಸಂಯುಕ್ತರೀತಿಯ ಪುಷ್ಪಪಾತ್ರೆಯೂ ದಳಗಳೂ ಇವೆ. ದಳಗಳು ೬-೩ರ ಎರಡು ವೃತ್ತಗಳಲ್ಲಿ ಜೋಡಣೆಯಾಗಿವೆ. ಒಳವೃತ್ತದ ದಳಗಳ ಗಾತ್ರ ಚಿಕ್ಕದು ಮತ್ತು ಹೊರವೃತ್ತದವು ದೊಡ್ಡವು. ಹೂಗಳು ಪ್ರಭೇದಗಳಿಗೆ ಅನುಸಾರವಾಗಿ ಬಿಳುಪು, ಕೆಂಪು, ನಸುಗೆಂಪು, ಕಡುಗೆಂಪು, ಕೇಸರಿ, ಕಿತ್ತಲೆ ಮತ್ತು ಮಿಶ್ರ ಬಣ್ಣಗಳಿಂದ ಕೂಡಿದ್ದು ಕೂಡಿಕೆ ಭಾಗಗಳ ಮೇಲೆ ಕೆಂಪು ಅಥವಾ ಬಿಳಿಯ ಗೆರೆಗಳು ಇರುವುದರಿಂದ ಸೊಗಸಾಗಿ ಕಾಣುತ್ತವೆ. ಹೂಗಂಟಲಿನ ಮೇಲೆ ಕೆಲವು ಜಾತಿಗಳಲ್ಲಿ ಸಣ್ಣ ಬಿಲ್ಲೆಗಳಿರುತ್ತವೆ. ಕೇಸರಗಳು ಕೂಡುಭಾಗಗಳ ಮೇಲಿವೆ. ಮೂರು ಭಾಗವಾಗಿರುವ ಶಲಾಕಾಗ್ರವೂ ಅನೇಕ ಅಂಡಗಳನ್ನೊಳಗೊಂಡ ಅಧಮಸ್ಥಿತಿಯ ಅಂಡಾಶಯವೂ ಇವೆ. ಫಲ ಕ್ಯಾಪ್ ಸೂಲ್ ಮಾದರಿಯದು. ಬೀಜಗಳು ಚಪ್ಪಟೆಯಾಗಿರುತ್ತವೆ.
ಕೆಲವು ಮುಖ್ಯ ಜಾತಿಗಳಾದ ವಿಟೇಟ, ಅಮರಿಲ್ಲಿಸ್ ವಿಟ್ಟಾಟ; ರಿಜಿನೆ, ರೆಟಿಕ್ಯೂಲೇಟ, ಮತ್ತು ಬೆಲ್ಲಡೋನ ಎಂಬವು ಈಗ ಬೇಸಾಯದಲ್ಲಿರುವ ಮುಖ್ಯ ಪ್ರಭೇದಗಳು ಮತ್ತು ತಳಿಗಳು. ಇವುಗಳಲ್ಲಿ ಕೆಲವು ಬಹುಪಾಲು ಉತ್ತಮ ಗುಣದ ಸಂಕೀರ್ಣಗಳು. ಬೇಸಾಯದಲ್ಲಿರುವ ಇನ್ನೂ ಕೆಲವು ಜಾತಿಗಳು ಮತ್ತು ತಳಿಗಳು ಶಾಸ್ತ್ರೀಯವಾಗಿ ವರ್ಗೀಕರಣವಾಗಿಲ್ಲ.

## ತಳಿಯ ಅಭಿವೃದ್ಧಿ

ಬೀಜ ಮತ್ತು ಚಿಕ್ಕ ಲಶುನಗಳಿಂದ ಸಸ್ಯವೃದ್ಧಿ ಮಾಡಬಹುದು. ಮಳೆಗಾಲದ ಪ್ರಾರಂಭದಲ್ಲಿ ಭೂಮಿಯಲ್ಲಿರುವ ಲಶುನಗಳು ವೃದ್ಧಿಯಾಗುತ್ತವೆ. ಒಂದು ಸಾರಿ ಭೂಮಿಗೆ ಹಾಕಿದ ಲಶುನವನ್ನು ಮೂರು ವರ್ಷಗಳ ಕಾಲ ತೆಗೆಯುವ ಆವಶ್ಯಕತೆ ಇರುವುದಿಲ್ಲ. ಕುಂಡಗಳಲ್ಲಿ ಲಶುನಗಳನ್ನು ನೆಡುವಾಗ ಅದರ 1/2 ಅಥವಾ 1/3 ಭಾಗ ಮೇಲೆ ಕಾಣುವಂತೆ ನೆಡಬೇಕು. ನೆಟ್ಟ ಅನಂತರ ಕಾಲಕ್ಕೆ ಸರಿಯಾಗಿ ನೀರು ಕೊಡುತ್ತಿರಬೇಕು. ಅಮರಿಲ್ಲಿಸ್ ಸಸ್ಯ ಮೈದಾನಪ್ರದೇಶಗಳಲ್ಲಿ ಡಿಸೆಂಬರ್ ತಿಂಗಳಿಂದ ಹಿಡಿದು ಏಪ್ರಿಲ್ ತಿಂಗಳವರೆಗೆ ಹೂಬಿಡುತ್ತದೆ. ಹೂಬಿಡುವುದಕ್ಕೆ ಮೊದಲು ವಾರಕ್ಕೆ ಒಂದಾವರ್ತಿ ದ್ರಾವಣಗೊಬ್ಬರವನ್ನು ಕೊಡುತ್ತಿರಬೇಕು. ಬಿಟ್ಟ ಹೂ ಒಂದು ವಾರವಿರುತ್ತದೆ. ಹೂ ಮುಗಿದ ಒಡನೆ ನೀರು ಕೊಡುವುದನ್ನು ನಿಲ್ಲಿಸಬಹುದು. ಪ್ರತಿ ವರ್ಷ ಕುಂಡದ ಬದಲಾವಣೆಯ ಅಗತ್ಯವಿಲ್ಲ. ಆದರೆ ಕುಂಡದ ಮೇಲುಭಾಗದಲ್ಲಿರುವ ಮಣ್ಣನ್ನು ಬದಲಿಸುವುದೂ ಮೇಲುಗೊಬ್ಬರ ಕೊಡವುದೂ ಅಗತ್ಯ.

## ಉಲ್ಲೇಖಗಳು
# ದಕ್ಷಿಣ ಆಫ್ರಿಕಾ (ಪ್ರದೇಶ)

*ಈ ಲೇಖನ ಆಫ್ರಿಕಾ ಖಂಡದ ದಕ್ಷಿಣ ಪ್ರದೇಶದ ಬಗ್ಗೆ ಇದೇ ಹೆಸರಿನ ದೇಶದ ಬಗ್ಗೆ ಲೇಖನ **ಈ ಪುಟದಲ್ಲಿ** ಇದೆ*

  ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ದಕ್ಷಿಣ ಆಫ್ರಿಕಾ
  ಭೌಗೋಳಿಕ ದಕ್ಷಿಣ ಆಫ್ರಿಕಾ
  ದಕ್ಷಿಣ ಆಫ್ರಿಕಾ ಅಭಿವೃದ್ಧಿ ಸಮುದಾಯ
**ದಕ್ಷಿಣ ಆಫ್ರಿಕಾ** ಸಂಯುಕ್ತ ರಾಷ್ಟ್ರಗಳ ಭೂವಿಂಗಡನೆ ಪ್ರಕಾರ ಆಫ್ರಿಕಾ ಖಂಡದ ದಕ್ಷಿಣ ಭಾಗದಲ್ಲಿರುವ ೫ ದೇಶಗಳನ್ನು ಒಳಗೊಂಡಿದೆ.

* ಬೋಟ್ಸ್ವಾನ
* ಲೆಸೊಥೊ
* ನಮಿಬಿಯ
* ದಕ್ಷಿಣ ಆಫ್ರಿಕಾ
* ಸ್ವಾಜಿಲ್ಯಾಂಡ್

ದಕ್ಷಿಣ ಆಫ್ರಿಕಾ ಭೂಪ್ರದೇಶ ಕಾಡು, ಮರುಭೂಮಿಗಳು ಮತ್ತು ಹುಲ್ಲುಗಾವಲುಗಳನ್ನು ಹೊಂದಿದೆ. ಈ ಪ್ರದೇಶ ತಗ್ಗು, ಕರಾವಳಿ ಪ್ರದೇಶಗಳನ್ನು ಮತ್ತು ಪರ್ವತಗಳಾನ್ನು ಎರಡೂ ಹೊಂದಿದೆ.
ಈ ಪ್ರದೇಶ ಪ್ಲಾಟಿನಂ ಮತ್ತು ಪ್ಲಾಟಿನಂ ಗುಂಪಿನ ಅಂಶಗಳಾದ, ಕ್ರೋಮಿಯಂ, ವನಾಡಿಯಂ ಮತ್ತು ಕೋಬಾಲ್ಟ್ ಹಾಗೂ ಯುರೇನಿಯಂ, ಚಿನ್ನ, ಟೈಟೇನಿಯಮ್, ಕಬ್ಬಿಣ ಮತ್ತು ವಜ್ರಗಳಿಗೆ ವಿಶ್ವದ ಅತಿದೊಡ್ಡ ಸಂಪನ್ಮೂಲಗಳನ್ನು ಹೊಂದಿದೆ.
# ಅಗಪಾಂತಸ್

| ಅಗಪಾಂತಸ್ |
| --- |
|  |
| *Agapanthus africanus* |
| Scientific classification  |
| Unrecognized taxon (fix): | Agapanthus |
| Type species |
| *Agapanthus africanus* T.A. Durand and Hans Schinz |
| Synonyms |
| * *Tulbaghia* Heist. 1755, rejected name, not L. 1771
* *Abumon* Adans.
* *Mauhlia* Dahl
 |

Agapanthus flower and leaves
**ಅಗಪಾಂತಸ್** ಹೂ ಬಿಡುವ ಲಶುನ (ಬಲ್ಖ್) ಸಸ್ಯಗಳಲ್ಲಿ ಬಹುಮುಖ್ಯ ಬಗೆಯದಾಗಿದ್ದು, ಲಿಲಿಯೇಸೀ ಕುಟುಂಬಕ್ಕೆ ಸೇರಿದೆ. ಇದೊಂದು ಜನಪ್ರಿಯ ಅಲಂಕಾರ ಸಸ್ಯ. ಇದನ್ನು ವಿಶಾಲವಾದ ಕುಂಡಗಳಲ್ಲಿ ಬೆಳೆಸಿ ದಾರಿ ಪಕ್ಕದಲ್ಲಿ ಮತ್ತು ಉದ್ಯಾನದ ಹಸಲೆಯ ತುದಿಗಳಲ್ಲಿ ಇಟ್ಟಾಗ ಬಹು ಸುಂದರವಾಗಿ ಕಾಣುತ್ತದೆ.
ಅಗಪಾಂತಸ್ ಒಂದು ಋತುವಿನಲ್ಲಿ ತನ್ನ ಹಸಿರು ಭಾಗವನ್ನು ಹೊರವಾಗಿ ಬೆಳೆಸಿಕೊಂಡು, ಇನ್ನೊಂದು ಋತುವಿನಲ್ಲಿ ಸುಂದರವಾಗಿ ಹೂಬಿಡುವ ದ್ವೈವಾರ್ಷಿಕ ಸಸ್ಯ. ಈ ಸಸ್ಯದಲ್ಲಿ ಭೂಗತ ಗುಪ್ತಕಾಂಡವೂ ಉದ್ದವಾದ ಮತ್ತು ಕಿರಿದಾದ ಎಲೆಗಳೂ ಇವೆ. ಹೂಗೊಂಚಲು ಅಂಬೆಲ್ ಮಾದರಿಯದು. ಆರು ಕೇಸರಗಳೂ ಮೂರು ಕೋಶದ ಉನ್ನತಸ್ಥಿತಿಯ ಅಂಡಾಶಯವೂ ಇರುತ್ತವೆ. ಫಲ ಕ್ಯಾಪ್ಸೂಲ್ ಮಾದರಿಯದು.

## ಅಗಪಾಂತಸ್ ಆಫ್ರಿಕ್ಯಾನಸ್

ಅಗಪಾಂತಸ್ ಆಫ್ರಿಕ್ಯಾನಸ್ ಎಂಬುದು ಆಫ್ರಿಕದ ಮೂಲವಾಸಿ. ಇದರ ನೀಳಾಕಾರದ ಹಸಿರು ಕೊಳವೆ ಎಲೆ ನೋಡಲು ಅಂದವಾಗಿ ಕಾಣುತ್ತದೆ. ಹೂಗೊಂಚಲು ಅನೇಕ ಹೂಗಳನ್ನೊಳಗೊಂಡ ಅಂಬೆಲ್ ಮಾದರಿಯದು. ಪತ್ರಪುಷ್ಪಗಳೂ ದಳಗಳೂ ಸಂಯುಕ್ತರಚನೆಯನ್ನು ತಳೆದಿವೆ. ಪರಾಗಕೋಶಗಳು ಮೊದಲು ಹಳದಿಬಣ್ಣವಾಗಿದ್ದು ಅನಂತರ ಕಂದುಬಣ್ಣಕ್ಕೆ ತಿರುಗುವುದರಿಂದ ಬಹಳ ಆಕರ್ಷಕವಾಗಿ ಕಾಣುತ್ತವೆ.

## ಸಸ್ಯಾಭಿವೃದ್ಧಿ

ಅಗಪಾಂತಸ್ ಸಸ್ಯಗಳನ್ನು ಚಿಕ್ಕ ಲಶುನಗಳಿಂದ ಸುಲಭವಾಗಿ ವೃದ್ಧಿಮಾಡಬಹುದು. ಇದನ್ನು ಬೀಜಗಳಿಂದ ವೃದ್ಧಿಸ ಬಹುದಾದರೂ ಸಾಮಾನ್ಯವಾಗಿ ಲಶುನಗಳಿಂದಲೇ ಬೆಳೆಸುವುದು ವಾಡಿಕೆ. ಅನ್ಯಪರಾಗಸ್ಪರ್ಶದಿಂದ ಗರ್ಭಧಾರಣೆಯಾಗಿ ಉತ್ಪತ್ತಿಯಾಗುವ ಬೀಜಗಳಿಂದ ಬೆಳೆದರೆ ಮುಂದಿನ ಪೀಳಿಗೆಯ ಗಿಡಗಳಲ್ಲಿ ಮೂಲ ಗಿಡದ ಸೊಗಸು ಮಾಯವಾಗಬಹುದಾದ್ದರಿಂದ ಬೀಜಗಳ ಮೂಲಕ ಬೆಳೆಸುವುದು ವಾಡಿಕೆಯಲ್ಲಿಲ್ಲ.
ಅಗಪಾಂತಸ್ ಸಸ್ಯಗಳು ಸಮುದ್ರಮಟ್ಟದಿಂದ 1000ಮೀ-2000ಮೀ ಎತ್ತರ ಪ್ರದೇಶಗಳಲ್ಲಿ ಚೆನ್ನಾಗಿ ಬೆಳೆಯುತ್ತವೆ. ದೃಢವಾಗಿ ಮತ್ತು ಆಳವಾಗಿ ಬೇರು ಬಿಡುವುದರಿಂದ, ಇವುಗಳ ಬೇಸಾಯಕ್ಕೆ ಹೆಚ್ಚಿನ ತೇವ ಅವಶ್ಯವಾದದ್ದರಿಂದ, ಇವುಗಳಿಗೆ ಕಾಲಕ್ಕೆ ಸರಿಯಾಗಿ ನೀರು ಕೊಡುವುದು ಅಗತ್ಯ. ಆದರೆ ಇವು ಜೌಗನ್ನು ಸಹಿಸುವ ಶಕ್ತಿಯನ್ನು ಪಡೆದಿಲ್ಲ. ಅಗಪಾಂತಸ್ ಸಸ್ಯಗಳು ಪಾಶರ್್ವನೆರಳಿನಲ್ಲಿ ಸಮೃದ್ಧಿಯಾಗಿ ಬೆಳೆದು ಹೂಬಿಡುತ್ತವೆ. ಜೊತೆಗೆ ಅವಕ್ಕೆ ಧಾರಾಳವಾದ ಗಾಳಿ ಬೆಳಕು ಅಗತ್ಯ. ಇವು ಫಲವತ್ತಾಗಿಲ್ಲದ ಮಣ್ಣಿನಲ್ಲಿ ಬೆಳೆಯಲಾರವಾದ್ದರಿಂದ ದ್ರಾವಣ ಗೊಬ್ಬರವನ್ನು ಎರಡು ವಾರಗಳಿಗೊಮ್ಮೆ ಕೊಡುತ್ತಿರಬೇಕು. ಕುಂಡದ ಮಣ್ಣನ್ನು ಕೊನೆಯಪಕ್ಷ ಮೂರು ವರ್ಷಗಳಿಗೆ ಒಂದು ಸಾರಿಯಾದರೂ ಬದಲಾಯಿಸಬೇಕು. ಅಗಪಾಂತಸ್ ಸಸ್ಯಗಳು ಮಾರ್ಚ್, ಏಪ್ರಿಲ್ ತಿಂಗಳಲ್ಲಿ ಹೂ ಬಿಡುತ್ತವೆ.

## ಛಾಯಾಂಕಣ

* An agapanthus beginning to bloom
* An agapanthus in pre-bloom stage
* *Neuranethes spodopterodes* in affected inflorescence buds, the central specimen opened to reveal larvae

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು

* *Agapanthus* Archived 2016-03-04 ವೇಬ್ಯಾಕ್ ಮೆಷಿನ್ ನಲ್ಲಿ. At:Index Nominum Genericorum Archived 2018-11-16 ವೇಬ್ಯಾಕ್ ಮೆಷಿನ್ ನಲ್ಲಿ. At:

ಉಲ್ಲೇಖಗಳು Archived 2010-09-27 ವೇಬ್ಯಾಕ್ ಮೆಷಿನ್ ನಲ್ಲಿ. At:
NMNH Department of Botany Archived 2010-10-01 ವೇಬ್ಯಾಕ್ ಮೆಷಿನ್ ನಲ್ಲಿ.
* Agapanthus Archived 2021-09-04 ವೇಬ್ಯಾಕ್ ಮೆಷಿನ್ ನಲ್ಲಿ. At: Alphabetical Listing by Genera of Validly Published Suprageneric Names Archived 2013-10-30 ವೇಬ್ಯಾಕ್ ಮೆಷಿನ್ ನಲ್ಲಿ. At: Home page of James L. Reveal and C. Rose Broome Archived 2013-10-30 ವೇಬ್ಯಾಕ್ ಮೆಷಿನ್ ನಲ್ಲಿ.
* Original diagnosis of the genus by L'Héritier online at Project Gutenberg
* Hoyland Plant Centre- UK National Collection Holders- Agapanthus
* PlantZAfrica: *Agapanthus africanus* Archived 2014-09-29 ವೇಬ್ಯಾಕ್ ಮೆಷಿನ್ ನಲ್ಲಿ.
*  Archived 2013-11-04 ವೇಬ್ಯಾಕ್ ಮೆಷಿನ್ ನಲ್ಲಿ.
# ಕ್ಲಿವಿಯ

| ಕ್ಲಿವಿಯ |
| --- |
|  |
| *Clivia miniata var. citrina* |
| Scientific classification  |
| Unrecognized taxon (fix): | Clivia |
| Type species |
| *Clivia nobilis* Lindl.  |
| Species |
|
See text |
| Synonyms |
| * *Himantophyllum* Spreng., orth. var.
* *Imantophyllum* Hook., nom. illeg.
* *Imatophyllum* Hook.
 |

**ಕ್ಲಿವಿಯಾ** (ಕ್ಯೂಫಿಯಾ) ಲೈತ್ರೇಸೀ ಕುಟುಂಬದ ಕ್ಲಿವಿಯಾ ಮಿನಿಯೇಟ ಎಂಬ ವೈಜ್ಞಾನಿಕ ಹೆಸರಿನ ವಾರ್ಷಿಕ ಸಸ್ಯ.
ಇದರ ಹೊಳಪಿನ ಎಲೆಗಳ ಮತ್ತು ನಸುಗೆಂಪು ಹೂವಿನ ಅಲಂಕಾರಕ್ಕಾಗಿ ಈ ಸಸ್ಯ ತೋಟಗಾರಿಕೆಯಲ್ಲಿ ಪ್ರಾಮುಖ್ಯ ಪಡೆದಿದೆ. 12"-15" ಎತ್ತರಕ್ಕೆ ಬೆಳೆಯುವ ಈ ಸಸ್ಯವನ್ನು ಕುಂಡದಲ್ಲಿ ಅಥವಾ ಮಡಿಗಳಲ್ಲಿ ಬೆಳೆಸಬಹುದು.

## ಸಸ್ಯ ಲಕ್ಷಣಗಳು

ಅಭಿಮುಖ ಜೋಡಣೆಯನ್ನು ತೋರುವ ಅಂಡಾಕಾರದ ಇಲ್ಲವೆ ಭರ್ಜಿಯಾಕಾರದ ಸರಳ ಎಲೆಗಳು, ರೆಸೀಮ್ ಮಾದರಿಯ ಹೂಗೊಂಚಲುಗಳಲ್ಲಿ ಸಮಾವೇಶಗೊಂಡಿರುವ ದ್ವಿಲಿಂಗಿ ಹೂಗಳು ಕ್ಲಿವಿಯದ ಮುಖ್ಯಲಕ್ಷಣಗಳಲ್ಲಿ ಕೆಲವು. ದಳಗಳ ಸಂಖ್ಯೆಯಲ್ಲಿ ಗಮನಾರ್ಹವಾದ ವ್ಯತ್ಯಾಸಗಳನ್ನು ನೋಡಬಹುದು. ಕ್ಯೂ.ಇಗ್ನಿಯ ಎಂಬ ಪ್ರಭೇದದಲ್ಲಿ ದಳಗಳೇ ಇಲ್ಲ. ಬದಲಿಗೆ ಕಣ್ಣುಕೋರೈಸುವಂಥ ಬಣ್ಣವುಳ್ಳ ಪುಷ್ಪಗಳಿವೆ. ಕ್ಯೂ. ಹಿಸೋಪಿಫೋಲಿಯ ಎಂಬುದರಲ್ಲಿ ಸಮಗಾತ್ರದ 6 ದಳಗಳಿವೆ. ಇವೆರಡು ಬಗೆಗಳ ನಡುವೆ 2 ದೊಡ್ಡ ಹಾಗೂ 4 ಚಿಕ್ಕ ದಳಗಳನ್ನು ಪಡೆದಿರುವ ಪ್ರಭೇದಗಳೂ (ಕ್ಯೂ.ಪ್ರೊಕಂಬೆನ್ಸ್) ಎರಡು ದಳಗಳನ್ನು ಮಾತ್ರ ಹೊಂದಿರುವ ಪ್ರಭೇದಗಳೂ (ಕ್ಯೂ.ಲಾವಿಯ) ಇವೆ. 12 ದಳಗಳಿರುವ ಭೇದಗಳೂ ಇಲ್ಲದಿಲ್ಲ (ಉದಾ: ಕ್ಯೂ.ಮೈಕ್ರೊಪೆಟಾಲ).

## ಸಸ್ಯಾಭಿವೃದ್ಧಿ

ಕ್ಲಿವಿಯವನ್ನು ಬೀಜಗಳ ಮೂಲಕ ವೃದ್ಧಿಸಲಾಗುತ್ತದೆ. ಬೀಜಗಳನ್ನು ಮೊದಲು ಬಿತ್ತನೆ ಮಾಡಿ, 25-26ನೆಯ ದಿನದ ಸಸಿಗಳನ್ನು, 12"ನ ಕುಂಡಗಳಲ್ಲೊ ಇಲ್ಲವೆ ಮಡಿಗಳಲ್ಲಿ 9"-12" ಅಂತರ ಕೊಟ್ಟೊ ನೆಡಬೇಕು. 45, 60 ಮತ್ತು 75ನೆಯ ದಿನ ಒಂದು ಸಾರಿ ತುದಿಯನ್ನು ಜಿಗುಟಬೇಕು. 90-105 ದಿನಗಳಲ್ಲಿ ಗಿಡ ಹೂಬಿಡಲು ಆರಂಭಿಸುತ್ತದೆ. 140 ದಿನಗಳಲ್ಲಿ ಬೀಜವನ್ನು ಬಿಡಿಸಬಹುದು.

## ಛಾಯಾಂಕಣ

* *Clivia gardenii*
* *Clivia miniata*
* *Clivia nobilis*
* *Clivia robusta*
* *Clivia caulescens*
* *Clivia* sp.
* *Clivia* × *nimbicola*
* *Clivia* × *cyrtanthiflora*, an artificial hybrid
* *Clivia* 'Variegata'

## ಬಾಹ್ಯ ಸಂಪರ್ಕಗಳು

*
*
*

## ಉಲ್ಲೇಖಗಳು

ವಿಕಿಸೋರ್ಸ್ ನಲ್ಲಿ ಲಭ್ಯವಿರುವ ಲೇಖನದ ವಿಷಯವನ್ನು ಇಲ್ಲಿ ಅಳವಡಿಸಲಾಗಿದೆ:
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ/ಕ್ಯೂಫಿಯ
# ವಿಕಿ ಸ್ಪೀಷೀಸ್

Wikispecies|  |
| Screenshot of species.wikimedia.org home page on 3 May 2011 |
| ವೆಬ್‌ಸೈಟ್‌ನ ಪ್ರಕಾರ | Species directory |
| ಮಾಲೀಕ | Wikimedia Foundation |
| ರಚಿಸಿದವರು | Benedikt Mandl (proposed project in 2004); Jimmy Wales and the Wikimedia community |
| URL | species.wikimedia.org |
| ವಾಣಿಜ್ಯ | No |
| ನೋಂದಣಿ | Optional |
| ಪ್ರಕಟಣೆಯಾದ ದಿನಾಂಕ | ಸೆಪ್ಟೆಂಬರ್ 13, 2004 (2004-೦೯-13) |

 **ವಿಕಿ ಸ್ಪೀಷೀಸ್** ಎನ್ನುವುದು ವಿಕಿಮೀಡಿಯಾ ಫೌಂಡೇಶನ್ ಬೆಂಬಲಿಸುವ ವಿಕಿ ಆಧಾರಿತ ಆನ್‌ಲೈನ್ ಯೋಜನೆಯಾಗಿದೆ. ಎಲ್ಲಾ ಜಾತಿ(ಪ್ರಭೇದ)ಗಳ ಸಮಗ್ರ ಉಚಿತ ವಿಷಯ ಕ್ಯಾಟಲಾಗ್ ಅನ್ನು ರಚಿಸುವುದು ಇದರ ಉದ್ದೇಶ; ಈ ಯೋಜನೆಯನ್ನು ಸಾಮಾನ್ಯ ಜನರಿಗಿಂತ ವಿಜ್ಞಾನಿಗಳ ಕಡೆಗೆ ನಿರ್ದೇಶಿಸಲಾಗಿದೆ. ಸಂಪಾದಕರು ತಮ್ಮ ಪದವಿಗಳಲ್ಲಿ ಫ್ಯಾಕ್ಸ್ ಮಾಡುವ ಅಗತ್ಯವಿಲ್ಲ ಎಂದು ಜಿಮ್ಮಿ ವೇಲ್ಸ್ ಹೇಳಿದ್ದಾರೆ, ಆದರೆ ಸಲ್ಲಿಕೆಗಳು ತಾಂತ್ರಿಕ ಪ್ರೇಕ್ಷಕರೊಂದಿಗೆ ಸೇರಿಕೊಳ್ಳಬೇಕಾಗುತ್ತದೆ. ವಿಕಿ ಸ್ಪೀಷೀಸ್ ಜಿಎನ್ಯು ಉಚಿತ ದಾಖಲೆ ಪರವಾನಗಿ ಮತ್ತು ಸಿಸಿ ಬಿವೈ-ಎಸ್ಎ 3.0 ಅಡಿಯಲ್ಲಿ ಲಭ್ಯವಿದೆ.

ಸೆಪ್ಟೆಂಬರ್ 2004 ರಲ್ಲಿ ಪ್ರಾರಂಭವಾದ ವಿಕಿ ಸ್ಪೀಷೀಸ್, ವಿಶ್ವದಾದ್ಯಂತದ ಜೀವಶಾಸ್ತ್ರಜ್ಞರನ್ನು ಕೊಡುಗೆ ನೀಡಲು ಆಹ್ವಾನಿಸಿ, ಈ ಯೋಜನೆಯು ಏಪ್ರಿಲ್ 2005 ರ ಹೊತ್ತಿಗೆ ಪ್ರತ್ಯೇಕ ಜಾತಿಗಳ ಕುರಿತ ವಿಕಿಪೀಡಿಯ ಲೇಖನಗಳಿಗೆ ಲಿಂಕ್‌ಗಳೊಂದಿಗೆ ಲಿನ್ನಿಯನ್ ಟ್ಯಾಕ್ಸಾನಮಿ ಒಳಗೊಂಡ ಚೌಕಟ್ಟನ್ನು ಬೆಳೆಸಿತು.

## ಇತಿಹಾಸ

ಯೋಜನೆಯೊಂದಿಗೆ ತೊಡಗಿಸಿಕೊಳ್ಳಲು ಆಸಕ್ತಿ ಹೊಂದಿರುವ ಹಲವಾರು ಜನರ ಪ್ರಯತ್ನಗಳನ್ನು ಬೆನೆಡಿಕ್ಟ್ ಮಾಂಡ್ಲ್ ಸಂಯೋಜಿಸಿ 2004 ರ ಬೇಸಿಗೆಯ ಆರಂಭದಲ್ಲಿ ಸಂಭಾವ್ಯ ಬೆಂಬಲಿಗರನ್ನು ಸಂಪರ್ಕಿಸಿದರು. ಡೇಟಾಬೇಸ್‌ಗಳನ್ನು ಮೌಲ್ಯಮಾಪನ ಮಾಡಲಾಯಿತು ಮತ್ತು ನಿರ್ವಾಹಕರನ್ನು ಸಂಪರ್ಕಿಸಲಾಯಿತು, ಅವರಲ್ಲಿ ಕೆಲವರು ವಿಕಿಪೀಸ್‌ಗಳಿಗೆ ತಮ್ಮ ಡೇಟಾವನ್ನು ಒದಗಿಸಲು ಒಪ್ಪಿದ್ದಾರೆ.

* ಅಕ್ಟೋಬರ್ 10, 2006 ರಂದು, ಯೋಜನೆಯು 75,000 ಲೇಖನಗಳನ್ನು ಮೀರಿದೆ.
* ಮೇ 20, 2007 ರಂದು, ಯೋಜನೆಯು ಒಟ್ಟು 5,495 ನೋಂದಾಯಿತ ಬಳಕೆದಾರರೊಂದಿಗೆ 100,000 ಲೇಖನಗಳನ್ನು ಮೀರಿದೆ.
* ಸೆಪ್ಟೆಂಬರ್ 8, 2008 ರಂದು, ಯೋಜನೆಯು ಒಟ್ಟು 9,224 ನೋಂದಾಯಿತ ಬಳಕೆದಾರರೊಂದಿಗೆ 150,000 ಲೇಖನಗಳನ್ನು ಮೀರಿದೆ.
* ಅಕ್ಟೋಬರ್ 23, 2011 ರಂದು, ಯೋಜನೆಯು 300,000 ಲೇಖನಗಳನ್ನು ತಲುಪಿತು.
* ಜೂನ್ 16, 2014 ರಂದು, ಯೋಜನೆಯು 400,000 ಲೇಖನಗಳನ್ನು ತಲುಪಿತು.
* ಜನವರಿ 7, 2017 ರಂದು, ಯೋಜನೆಯು 500,000 ಲೇಖನಗಳನ್ನು ತಲುಪಿತು.
* ಅಕ್ಟೋಬರ್ 30, 2018 ರಂದು, ಯೋಜನೆಯು 600,000 ಲೇಖನಗಳನ್ನು ತಲುಪಿತು, ಮತ್ತು ಒಟ್ಟು 1.12 ಮಿಲಿಯನ್ ಪುಟಗಳಿವೆ.
* ಡಿಸೆಂಬರ್ 8, 2019 ರಂದು, ಯೋಜನೆಯು 700,000 ಲೇಖನಗಳನ್ನು ತಲುಪಿತು, ಮತ್ತು ಒಟ್ಟು 1.33 ಮಿಲಿಯನ್ ಪುಟಗಳಿವೆ.

## ಉಲ್ಲೇಖಗಳು
# ವಿಕಿಡಾಟಾ

**ವಿಕಿಡಾಟಾ** ಜಗತ್ತಿನ ಸಾಮಾನ್ಯ ಜನರ ಸ್ವಯಂಪ್ರೇರಿತ ಸಹಕಾರದಿಂದ ರಚಿಸಲಾದ ಜ್ಞಾನ ನೆಲೆ. ಇದನ್ನು ವಿಕಿಮೀಡಿಯಾ ಫೌಂಡೇಶನ್ ಆಯೋಜಿಸಿದೆ. ಇದು ವಿಕಿಪೀಡಿಯ ಬಳಸುವ ಉಚಿತ ಡಾಟಾದ ಸಾರ್ವತ್ರಿಕ ಮೂಲವಾಗಿದೆ. ಇತರ ಜನರು ಇದನ್ನು ಉಚಿತವಾಗಿ ಮತ್ತು ಸಾರ್ವಜನಿಕ ಪರವಾನಗಿ ಅಡಿಯಲ್ಲಿ ಬಳಸಬಹುದು. ವಿಕಿಮೀಡಿಯ ಕಾಮನ್ಸ್ ಮಾಧ್ಯಮ ಕಡತ‌ಗಳನ್ನು ಸಂಗ್ರಹಿಸಿದಂತೆಯೇ ಮತ್ತು ಎಲ್ಲಾ ವಿಕಿಪೀಡಿಯಾ ಪ್ರಾಜೆಕ್ಟ್‌ಗಳು ಬಳಸುತ್ತಿರುವಂತೆಯೇ, ವಿಕಿಡಾಟಾ ಸಹ ಎಲ್ಲರಿಗೂ ಉಚಿತ ಡಾಟಾವನ್ನು ಸಂಗ್ರಹಿಸುತ್ತದೆ. ವಿಕಿಡಾಟಾ ವಿಕಿಬೇಸ್ ಎಂಬ ಸಾಫ್ಟ್‌ವೇರ್‌ನಿಂದ ಚಲಿಸುತ್ತದೆ.

ವಿಕಿಡಾಟಾದ ವಿಶೇಷತೆಯೆಂದರೆ ಇದನ್ನು ಮಾನವರು ಮತ್ತು ಯಂತ್ರಗಳು ಬಳಸಬಹುದು.

## ಉಲ್ಲೇಖಗಳು